|  |  |  |  |
| --- | --- | --- | --- |
| 21.02.2025. |  | Nr. | 37 |

**Par kontroles pasākumiem**

***(.. novada .. pagastā)***

Sakarā ar to, ka (*adrese*) (novietnes reģistrācijas numurs Lauksaimniecības datu centra datu bāzē *Nr.)* tika konstatēta mājas cūku saslimšana ar **Āfrikas cūku mēri** **(turpmāk – ĀCM)** (*datums* Pārtikas drošības, dzīvnieku veselības un vides zinātniskā institūta BIOR izdots testēšanas pārskats *Nr.* ), un pamatojoties uz Veterinārmedicīnas likuma 28.pantu un 30.pantu, Eiropas Parlamenta un Padomes 2016. gada 9. marta regulu 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”), Eiropas Komisijas 2019. gada 17. decembra Deleģētās regulas 2020/687, ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes regulu (ES) 2016/429 (turpmāk tekstā – Regula 2020/687) II daļu, Eiropas Komisijas 2023. gada 16. marta Īstenošanas regulu 2023/594, ar ko nosaka īpašus slimības kontroles pasākumus attiecībā uz Āfrikas cūku mēri un atceļ īstenošanas regulu 2021/605, un Ministru kabineta 2024.gada 18.jūnija noteikumu Nr. 381 “Āfrikas cūku mēra likvidēšanas un draudu novēršanas kārtība” VI nodaļu, un valsts galvenā pārtikas un veterinārā inspektora *datums* rīkojumu *Nr.* “Par karantīnas noteikšanu un ierobežojumiem *.. novada .. pagastā*”, nosaku:

1. Noteikt novietni *N*r. (*dzīvnieku īpašnieks*) par epizootijas - Āfrikas cūku mēra **skarto punktu** (turpmāk tekstā – skartais punkts).
2. Pārtikas un veterinārā dienesta (turpmāk – PVD) *..pārvaldes* valsts vecākajam veterinārajam inspektoram **skartajā punktā** nodrošināt šādus pasākumus:
   1. iespējami drīz nogalināt visas cūkas, izmantojot humānu nogalināšanas metodi, nodrošinot, ka slimības ierosinātājs nenonāk ārējā vidē;
   2. iznīcināt nogalinātās un nobeigušās cūkas, kā arī visu kontaminēto materiālu atbilstoši Eiropas Parlamenta un Padomes 2009. gada 21. oktobra Regulas (EK) 1069/2009 ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) 19. panta 1.punktā noteiktajām prasībām, novēršot slimības ierosinātāja izplatīšanās iespēju;
   3. veikt detalizētu epidemioloģisko izmeklēšanu, lai noskaidrotu slimības izcelsmi un iespējamo inficēšanās laiku, iespējamos izplatīšanās ceļus (ar personālu, transportlīdzekļiem, dzīvām cūkām, to spermu, cūkgaļu vai citiem materiāliem, vai priekšmetiem, kas varētu pārnest slimības ierosinātāju) no skartā punkta un iespējami epidemioloģiski saistītām novietnēm;
   4. noskaidrot, vai ir iegūta cūkgaļa, malta gaļa, gaļas izstrādājumi un cūkgaļu saturoši produkti (turpmāk tekstā – cūkgaļas produkcija) laikposmā no iespējamā slimības ierosinātāja iekļūšanas skartajā punktā *(datums)* līdz ierobežojumu noteikšanai;
   5. ja ir konstatēts, ka cūkgaļa, malta gaļa, gaļas izstrādājumi un cūkgaļu saturoši produkti ir iegūti (2.4. punkts), tie tiek iznīcināti (saskaņā ar 2.2. punktu);
   6. noskaidrot vai cūku sperma, olšūnas vai embriji un citi cūku izcelsmes blakusprodukti, ir iegūti laikposmā no iespējamā slimības ierosinātāja iekļūšanas skartajā punktā līdz ierobežojumu noteikšanai. Ja tas tiek konstatēts, tos iznīcina kā 2. kategorijas materiālu;
   7. kontrolēt, lai visas substances, dzīvnieku barība un atkritumi, kas ir piesārņoti vai varētu būt piesārņoti ar slimības ierosinātāju, tiktu pārstrādāti kā 2. kategorijas materiāls, bet vienreizējās lietošanas materiāli (sevišķi cūku nogalināšanai izmantotie) tiktu iznīcināti;
   8. kontrolēt, lai pēc cūku nogalināšanas un līķu izvākšanas novietnes telpas, transportlīdzekļi, kuri izmantoti cūku, atkritumu un produktu pārvadāšanai no skartā punkta, kā arī ekipējums tiktu mazgāts un dezinficēts, bet pakaiši, mēsli un virca dezinficēta. Dezinfekcijai izmantot līdzekļus, kas nodrošina slimības ierosinātāja iznīcināšanu, un dezinfekciju veikt saskaņā ar Dzīvnieku novietņu dezinfekcijas un vides sanācijas instrukciju (Valsts galvenā pārtikas un veterinārā inspektora 2011. gada 18. februāra rīkojums Nr. 26);
   9. kontrolēt, lai neviena cūka netiktu izvesta no novietnes vai ievesta tajā;
   10. kontrolēt, lai citu sugu dzīvnieki netiktu izvesti no novietnes vai ievesti tajā;
   11. kontrolēt, lai no novietnes netiktu izvesta cūku sperma, olšūnas, embriji, cūkām paredzēta barība;
   12. kontrolēt dzīvnieku izcelsmes blakusproduktu apriti;
   13. kontrolēt, lai netiktu iegūta savvaļas cūku gaļa.

3. Ja ir konstatēts, ka cūkgaļas produkcija ir iegūta un laista pārtikas apritē no **skartā punkta** (2.4.punkts), *PVD .. pārvaldes* valsts vecākajam pārtikas inspektoram uzlikt par pienākumu personai atsaukt, izņemt no apgrozības un iznīcināt cūkgaļas produkciju (saskaņā ar 2.2. punktu), kas iegūta sākot no *(datums)*.

1. *PVD .. pārvaldes* valsts vecākajam veterinārajam inspektoram kontaktnovietnēs veikt darbības, kas noteiktas Āfrikas cūku mēra aizdomu gadījumā - saskaņā ar Regulas 2020/687 17.līdz 19. pantā noteikto.
2. *PVD .. pārvaldes* valsts vecākajam veterinārajam inspektoram veikt uzraudzības un koordinācijas darbības **aizsardzības zonā**, nodrošinot, ka:
   1. izmantojot Lauksaimniecības datu centra (turpmāk tekstā – LDC) datu bāzi, tiek sastādīts visu novietņu saraksts ar cūkām (t.sk. nebrīvē audzētām savvaļas cūkām). Tiek veiktas pārbaudes dzīvnieku novietnēs un nereģistrētās novietnēs, noskaidrojot, vai tur tiek turētas cūkas;

5.2. iespējami drīz veterinārie inspektori apmeklē 5.1. punktā minētās novietnes, veic cūku reģistra un identifikācijas pārbaudi (pārbaudes protokolā norādot cūku skaitu pa grupām – sivēnus līdz 30 kg dzīvsvarā, cūkas no 31 kg līdz 80 kg dzīvsvarā, cūkas virs 81 kg dzīvsvarā, sivēnmātes un kuiļus), cūku klīnisko izmeklēšanu un veic paraugu noņemšanu laboratoriskai (seroloģiskai un virusoloģiskai) izmeklēšanai gadījumos, kad cūku klīniskās izmeklēšanas rezultāti liecina par iespējamo saslimšanu ar ĀCM;

5.3. tiek informēti cūku īpašnieki/turētāji par noteiktajiem ierobežojumiem un bioloģiskās drošības pasākumiem;

5.4. tiek izsniegta atļauja (1.pielikums – atļauja izvešanai) cūku pārvietošanai uz citu novietni (t.sk. kautuvi), ja ievēroti Regulas 2020/687 28.panta nosacījumi vai Regulas 2020/687 29. panta prasības, ja cūkas izved uz kautuvi;

5.5. tiek izsniegta atļauja (3.pielikums) cūku ievešanai aizsardzības zonā esošajā kautuvē saskaņā ar Regulas 2020/687 29. panta nosacījumiem

5.6. kontrolēt, lai netiktu iegūta savvaļas cūku gaļa.

6. *PVD .. pārvaldes* valsts vecākajam veterinārajam inspektoram veikt uzraudzības un koordinācijas darbības **uzraudzības zonā** nodrošinot, ka:

6.1. izmantojot LDC datu bāzi, tiek sastādīts visu novietņu saraksts ar cūkām (t.sk. nebrīvē audzētām savvaļas cūkām). Izlases veidā veic pārbaudes dzīvnieku novietnēs un nereģistrētās novietnēs, noskaidrojot, vai tur tiek turētas cūkas;

6.2. veterinārie inspektori apmeklē 6.1. punktā minētās novietnes, veic cūku reģistra un identifikācijas pārbaudi (pārbaudes protokolā norādot cūku skaitu pa grupām – sivēnus līdz 30 kg dzīvsvarā, cūkas no 31 kg līdz 80 kg dzīvsvarā, cūkas virs 81 kg dzīvsvarā, sivēnmātes un kuiļus), cūku klīnisko izmeklēšanu un veic paraugu noņemšanu laboratoriskai (seroloģiskai un virusoloģiskai) izmeklēšanai gadījumos, kad cūku klīniskās izmeklēšanas rezultāti liecina par iespējamo saslimšanu ar ĀCM;

6.3. tiek informēti cūku īpašnieki/turētāji par ierobežojumiem un bioloģiskās drošības pasākumiem;

6.4. tiek izsniegta atļauja (1.pielikums – atļauja izvešanai) cūku pārvietošanai citu novietni (t.sk. kautuvi), ja ievērotas Regulas 2020/687 43. un 44. panta prasības;

6.5. tiek izsniegta atļauja (3. pielikums) cūku ievešanai uzraudzības zonā esošajā kautuvē saskaņā ar Regulas 2020/687 43. panta nosacījumiem;

6.6. kontrolēt, lai netiktu iegūta savvaļas cūku gaļa.

1. *PVD .. pārvaldes* valsts vecākajam pārtikas inspektoram **aizsardzības un uzraudzības zonā**:

7.1. kontrolēt, vai svaiga mājas cūku gaļa, maltā gaļa, gaļas izstrādājumi un gaļas produkti, kas satur mājas cūku gaļu, tiek **izplatīta ārpus aizsardzības zonas**, ja tā ir iegūta aizsardzības zonā, un ir saņemta PVD atļauja atkāpju piemērošanai, ievērojot Regulas 2020/687 28. un 33.panta nosacījumus;

7.2. kontrolēt, vai svaiga mājas cūku gaļa, maltā gaļa, gaļas izstrādājumi un gaļas produkti, kas satur mājas cūku gaļu, tiek **izplatīta ārpus uzraudzības zonas**, ja tā ir iegūta uzraudzības zonā, un ir saņemta PVD atļauja atkāpju piemērošanai, ievērojot Regulas 2020/687 43. un 49.panta nosacījumus;

7.3. kontrolēt, vai visu sugu dzīvnieku gaļa un gaļas produkti, izvedot no aizsardzības un uzraudzības zonām, ir izsekojami (marķējums, iepakojums, identifikācija, pavaddokumenti utt.);

7.4. kontrolēt, vai mājas cūku izcelsmes blakusproduktu kravu izvešanai no aizsardzības un uzraudzības zonām tiek piemēroti nosacījumi kā blakusproduktu izvešanai no ĀCM III riska zonas, t.sk. nodrošinot kravas plombēšanu, kā arī ievērojot Regulas 2020/687 37. un 53.panta nosacījumu;

7.5. kontrolēt, lai netiktu iegūta savvaļas cūku gaļa.

8. *PVD .. pārvaldes* valsts vecākajam veterinārajam inspektoram **aizsardzības un uzraudzības** zonā nodrošināt, ka tiek ievēroti 2024.gada 27.septembra valsts galvenā pārtikas un veterinārā inspektora rīkojumā Nr.171 “Par meža cūku izmeklēšanas kārtību” noteiktā kārtība un Regulas 2020/687 VI pielikumā noteiktie aizliegumi, kas skar darbības ar dzīvniekiem un produktiem.

9. PVD Teritoriālo struktūrvienību vadītājiem:

9.1. nekavējoties informēt savā uzraudzības teritorijā esošo atzīto kautuvju un medījumu apstrādes uzņēmumu un reģistrēto medījumu apstrādes vietu (skatīt sarakstu PVD datu bāzē) atbildīgās personas un valsts pilnvarotos veterinārārstus kautuvēs par aizliegumu savvaļas cūku un mājas cūku pieņemšanai no aizsardzības un uzraudzības zonas;

9.2. nekavējoties informēt visus savā uzraudzības teritorijā esošos gaļas aprites uzņēmumus (gaļas pārstrādes, gaļas sadales, mazumtirdzniecības un vairumtirdzniecības uzņēmumus, t.sk. pārtikas ražotājus mājas apstākļos), kuri ir iesaistīti mājas cūku un savvaļas cūkas gaļas apritē, par ĀCM izplatīšanās bīstamību un ierobežojumiem;

9.3. kontrolēt 7.1., 7.2., 7.4. un 7.5. punktu ievērošanu savā uzraudzības teritorijā.

10. Rīkojums stājas spēkā ar tā parakstīšanas brīdi.

1. Kontroli par rīkojuma izpildi paturu sev.

*Pielikumā: 1.pielikums ”Atļauja izvest dzīvus dzīvniekus”;*

*2.pielikums Testēšanas pārskats (Nr.);*

*3.pielikums ”Atļauja mājas cūku ievešanai karantīnas aizsardzības vai uzraudzības zonā”*

Valsts galvenais pārtikas un veterinārais inspektors

Sagatavotājs\_VUD

Sagatavotājs\_PUD

Saņēmēju saraksts:

PVD TSV, PVD VUD, PVD PUD

PVD Resursu vadības departaments

PVD Informācijas analīzes un ātrās reaģēšanas daļa

PVD Starptautiskās tirdzniecības daļa